
	[bookmark: nev]MÁTÉ ALBERT
Építészmérnök
Osztatlan, 9. félév
Budapesti Műszaki és Gazdaságtudományi Egyetem
Építészmérnöki Kar
	TÓTH ZSUZSA
Építészmérnök
Osztatlan, 9. félév
Budapesti Műszaki és Gazdaságtudományi Egyetem
Építészmérnöki Kar


Témavezetők:
	Dr. Sajtos István
egyetemi docens, BME, BME ÉSZK

	Dr. Armuth Miklós
egyetemi docens, BME, BME ÉSZK

	Dr. Lajos Tamás
egyetemi tanár, BME, BME GÉK

	Balczó Márton
tudományos segédmunkatárs, BME, BME GÉK




A Soproni Tűztorony fa toronysisak

A dolgozat célja, hogy bemutassa a soproni Tűztorony fa toronysisakjának történeti kialakulását, jelenlegi állapotát és a sisak erőjátékát szélteher esetén.
A dolgozat tartalmazza a fa tornyok általános fejlődéstörténetét, a különböző toronytípusok kialakulását, illetve a Tűztorony építésének, szerkezetének történeti áttekintését. A soproni Tűztorony fedélszéke kilátó szinttel gazdagított, több császárfára szerkesztett „hagymás” toronysisak, mely jelenlegi formáját az 1676-os tűzvész után kapta meg, mely tűzben a torony teljesen leégett.
A fa toronyszerkezetről készített régebbi felméréseket helyszíni vizsgálatok során pontosítottuk, kiegészítettük. A korrigált felmérés alapján 1:75 léptékű modellt építettünk, melynek segítségével szélcsatorna vizsgálatokat végeztünk az Áramlástan Tanszék laboratóriumában. A mérési eredmények felhasználásával meghatároztuk a toronyra ható szélteher nagyságát és eloszlását.

A korrigált felmérés alapján elkészítettük a Tűztorony fedélszékének 3 dimenziós építészeti és mechanikai számítógépes modelljét, és végeselem programmal ellenőriztük állékonyságát szélteherre, illetve meghatároztuk a szerkezetben fellépő igénybevételeket.



